b'\n_START_ARTICLE_\nMojamoja in Mojmoj\n_START_SECTION_\nKratka obnova\n_START_PARAGRAPH_\nGlavna knji\xc5\xbeevna oseba Ivan je sirota, ki je s prijatelji hodil po vasi nabirat vah\xc4\x8de (to so bili majhni hleb\xc4\x8dki kruha, ki so jih kmetice spekle za obdaritev sirot). Neko popoldan so sre\xc4\x8dali \xc4\x8dredo ovac in ko\xc5\xa1truna. Ker so ko\xc5\xa1truna razdra\xc5\xbeili, se je ta zapodil za njimi ter se zaletel Ivanu v hrbet, ki v tistem trenutku ni videl re\xc5\xa1itve. Vik\xc4\x8de je Ivanu prisko\xc4\x8dil na pomo\xc4\x8d in Ivan si je to za vselej zapomnil. Zgodba se nadaljuje tri leta kasneje, ko je Ivan od\xc5\xa1el v sosednjo vas slu\xc5\xbeit za pastirja. S seboj je vzel tudi ovco Mojamoja in ma\xc4\x8dka Mojmoj. Skrbel je za \xc4\x8dredo ovac in govedo. Po kon\xc4\x8danem slu\xc5\xbeenju je od\xc5\xa1el v mesto, v \xc5\xa1olo. Potreboval je denar za \xc5\xa1olske potreb\xc5\xa1\xc4\x8dine, zato se je odlo\xc4\x8dil, da bo ovco Mojamoja prodal mesarju, vendar ga je pred tem dejanjem re\xc5\xa1il prijatelj Vik\xc4\x8de in ovco odkupil. Ma\xc4\x8dek Mojmoj pa je ostal pri gospodarju Nacetu, ter mu \xc5\xa1e naprej pridno lovil mi\xc5\xa1i.\n_START_SECTION_\nAnaliza\n_START_PARAGRAPH_\nAvtobiografska povest Mojamoja in Mojmoj spada med pripovedni\xc5\xa1tvo. Delo je razdeljeno na \xc5\xa1tiri kraj\xc5\xa1e enote ali poglavja. Poglavja predstavljajo del \xc5\xbeivljenja glavnega lika. Imajo skupen zaklju\xc4\x8dek oziroma nauk, ki jih pove\xc5\xbee v celoto. Pripovedovalec je prvoosebni, dogajalni prostor pa se spreminja (vas Lome, ostale vasi so neznane)._NEWLINE_Osrednja tema je pastirsko \xc5\xbeivljenje. Povest je realisti\xc4\x8dna pripoved s prvinami nerealisti\xc4\x8dnih elementov, ki se ka\xc5\xbeejo predvsem preko \xc5\xbeivali, na katere se glavni knji\xc5\xbeevni lik nave\xc5\xbee. V delu so nekatere \xc5\xbeivali poosebljene ter se na svojevrsten na\xc4\x8din sporazumevajo z Ivanom._NEWLINE_Pisatelj je ovci Mojamoja in ma\xc4\x8dku Mojmoj, naklonjen skozi celotno povest. Zaradi potrebe po \xc5\xa1olskih potreb\xc5\xa1\xc4\x8dinah pa se odlo\xc4\x8di ovco prodati mesarju. S tem avtor prikazuje nekonsistentnost z moralnim naukom na koncu povesti.'